Diari Oficial de la Generalitat Valenciana


Sumari del DOGV 5797, del 02-07-2008 (2008/8129)

RESOLUCIÓ de 24 de juny de 2008, de la direcció general de justícia i menor, per la qual s'aprova la constitució definitiva de borses de treball, per a la provisió temporal de llocs dels cossos de metges forenses, gestió processal i administrativa, tramitació processal i administrativa i d'auxili judicial de l'administració de Justícia a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5797

Data del DOGV
:   02-07-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/8129


Data del document
:   24-06-2008

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 24 de juny de 2008, de la direcció general de justícia i menor, per la qual s'aprova la constitució definitiva de borses de treball, per a la provisió temporal de llocs dels cossos de metges forenses, gestió processal i administrativa, tramitació processal i administrativa i d'auxili judicial de l'administració de Justícia a la Comunitat Valenciana. [2008/8129]  
Per resolució d'aquesta Direcció General de Justícia i Menor, de data 9 de maig de 2007, i en aplicació de l'Orde de la Conselleria de Justícia i Administracions Públiques, de data 20 de juliol de 2006, es va obrir convocatòria pública per a la constitució de borses de treball per a la provisió temporal de llocs dels cossos de metges forenses, gestió processal i administrativa, tramitació processal i administrativa i d'auxili judicial de l'administració de justícia a la Comunitat Valenciana.  
En compliment del que disposa la base sisena de la mencionada Convocatòria, per Resolució d'aquesta Direcció General de Justícia i Menor, de 5 de març de 2008, es va aprovar la constitució provisional de les borses de treball, i es va procedir a la seua exposició en els llocs indicats en l'esmentada base, i s'obri el corresponent termini perquè les persones interessades pogueren reclamar sobre qualsevol de les dades contingudes en les llistes provisionals.  
Així mateix, la base sisena de la convocatòria estableix que resoltes les reclamacions es publicaran les borses definitives i se seguirà el mateix procediment que per a la resolució provisional.  
En conseqüència, resolc:  
Primer  
Aprovar les llistes definitives de cada una de les borses de treball que es compon dels següents annexos:  
Annex I. Admesos en la borsa de treball.  
Annex II. No admesos en la borsa de treball per no obtindre puntuació suficient.  
Annex III. Exclosos de la borsa de treball pels motius que s'indiquen.   
Annex. IV. Llistat de puntuacions.  
Segon  
Publicar els llistats de cada una de les borses de treball, comunicar-los a les organitzacions sindicals i remetre'ls, per a la seua exposició, al Tribunal Superior de Justícia de la Comunitat Valenciana i a la Direcció General de Justícia d'Alacant, Castelló i València.  
Així mateix, es publicaran en la pàgina web de la Generalitat Valenciana adreça: www.gva.es).  
Tercer  
Considerar desestimades les reclamacions formulades contra les llistes provisionals que no han sigut resoltes en les llistes definitives, mitjançant la modificació de la puntuació obtinguda per l'aspirant en aquestes.  
Als dits efectes es fa constar que, de conformitat amb el que establix l'apartat cinqué de la Convocatòria, aprovada per Resolució de 9 de maig de 2007, s'han desestimat aquelles reclamacions que comporten la presentació de documentació acreditativa de requisits no aportats ni assenyalats en la sol·licitud inicial i l'omissió de la qual no pot ser objecte d'esmena en fase posterior.  
Quart  
Declarar constituïdes les borses de treball per a la provisió temporal dels llocs dels cossos de metges forenses, gestió processal i administrativa, tramitació processal i administrativa i d'auxili judicial de l'administració de justícia a la Comunitat Valenciana, la vigència de les quals serà fixada mitjançant una propera resolució d'aquesta Direcció General, que serà publicada conforme el procediment disposat en l'article 10 de l'Orde de 20 de juliol de 2006.  
Contra la present Resolució, que posa fi a la via administrativa, podrà interposar-se recurs contenciós administratiu davant dels jutjats contenciosos administratius de València, en un termini de dos mesos comptats des de l'endemà de la seua publicació, conforme amb el que disposen els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí de la interposició de recurs potestatiu de reposició, davant de la Direcció General de Justícia, en el termini d'un mes comptat a partir de l'endemà a la seua publicació, conforme el que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 24 de juny de 2008.- El director general de Justícia i Menor: Antonio Gastaldi Mateo.